b"\n_START_ARTICLE_\nLes Co\xc3\xa8fores\n_START_SECTION_\nArgument\n_START_PARAGRAPH_\nAgam\xc3\xa8mnon ha estat assassinat per Clitemnestra i pel seu amant Egist, que en aquell moment regna a Micenes. El llibre comen\xc3\xa7a quan Orestes i P\xc3\xadlades, cosins que han crescut junts a causa de l'exili del primer a la F\xc3\xb2cida, entren en escena a la tomba d'Agam\xc3\xa8mnon. Just en aquell instant, entra tamb\xc3\xa9 Electra, germana d'Orestes, que feia temps que no veia, at\xc3\xa8s que ella havia rom\xc3\xa0s a Micenes, acompanyada del cor. Electra hi anava a fer un ritual a son pare i, en acabar, descobreix la pres\xc3\xa8ncia dels seus parents, els quals acaba reconeixent. _NEWLINE_\xc3\x89s llavors quan els dos fills del pare mort maquinen l'assassinat de la seva pr\xc3\xb2pia mare i del seu marit._NEWLINE_Orestes i P\xc3\xadlades entren a la ciutat de Micenes fent-se passar per simples viatgers vinguts de la F\xc3\xb2cida i demanen hospitalitat mentre asseguren a la reina que Orestes \xc3\xa9s mort. M\xc3\xa9s tard, els rep el rei i, en aquest moment, Orestes revela la seva aut\xc3\xa8ntica identitat i l'assassina. Clitemnestra, alertada pels crits, apareix en escena i veu Orestes dret al costat del cad\xc3\xa0ver del seu marit. Orestes dubta sobre si matar la seva mare, per\xc3\xb2 P\xc3\xadlades el conven\xc3\xa7 i aix\xc3\xad ho fa. En eixir del lloc, el protagonista es veu immediatament turmentat per les er\xc3\xadnnies, que el castiguen per haver com\xc3\xa8s aquest crim._NEWLINE_Finalment, el cor lamenta el fet que el cicle de viol\xc3\xa8ncia no acabi mai despr\xc3\xa9s de tres assassinats i l'adveniment de la tortura sobre Orestes.\n_START_SECTION_\nM\xc3\xbasica\n_START_PARAGRAPH_\nEl segle XX el compositor angl\xc3\xa8s Ferruccio Bonavia (1877-1950), li va compondre m\xc3\xbasica per a l'escena."